
E L Ő T E R J E S Z T É S

Sülysáp Város Önkormányzata Képviselő-testületének

2017. február 23-án tartandó munkaterv szerinti ülésére

11. napirendhez

Tárgy: A hivatali helyiségen vagy hivatali munkaidőn kívül történő házasságkötés engedélyezéséről és díjairól szóló önkormányzati rendelet módosítása
Tisztelt Képviselő-testület!

A Képviselő-testület törvényi felhatalmazás és kötelezettség alapján 2011-ben alkotta meg a hivatali helyiségen vagy hivatali munkaidőn kívül történő házasságkötés engedélyezéséről és díjairól szóló 6/2011. (III. 21.) önkormányzati rendeletét. Ebben rendelkezni kellett az anyakönyvvezető munkaidőn kívüli (általában szombati) közreműködésének díjazásáról is.

A Rendelet 3. § (4) bekezdése alapján Az anyakönyvvezetőt a hivatali munkaidőn kívüli közreműködésért – választása szerint – a köztisztviselők jogállásáról szóló törvényben meghatározott szabadidő vagy 

a) hivatali helyiségben történő házasságkötés esetén nettó 5.000 Ft/alkalom, 

b) hivatali helyiségen kívüli házasságkötés esetén nettó 7.000 Ft/alkalom 

összegű díjazás illeti meg.

Tekintettel, hogy a rendelet megalkotása óta közel hat év eltelt, javaslatot kívánok tenni a díjak emelésére az alábbiak szerint:
3. § (4) Az anyakönyvvezetőt a hivatali munkaidőn kívüli közreműködésért – választása szerint – a köztisztviselők jogállásáról szóló törvényben meghatározott szabadidő vagy 

a) hivatali helyiségben történő házasságkötés esetén 
aa) munkanapon nettó 5.000 Ft/alkalom, 
ab) munkaszüneti napon nettó 7.500 Ft/alkalom,
b) hivatali helyiségen kívüli házasságkötés esetén 
ba) munkanapon nettó 7.500 Ft/alkalom,
bb) munkaszüneti napon nettó 10.000 Ft/alkalom,
összegű díjazás illeti meg.

Kérem az előterjesztés szíves megtárgyalását és döntésük meghozatalát.

Sülysáp, 2017. február 13.


Horinka László s.k.


polgármester

Sülysáp Város Önkormányzata Képviselő-testületének

…/2017. (...) önkormányzati rendelete 

a hivatali helyiségen vagy hivatali munkaidőn kívül történő házasságkötés engedélyezéséről és díjairól szóló 6/2011. (III. 21.) önkormányzati rendelet módosításáról

Sülysáp Város Önkormányzatának Képviselő-testülete az Alaptörvény 32. Cikk (2) bekezdésével, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésével, valamint az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet 42/A. § (4) bekezdésével kapott felhatalmazással, illetve feladatkörében eljárva a következőket rendeli el:
1. § A hivatali helyiségen vagy hivatali munkaidőn kívül történő házasságkötés engedélyezéséről és díjairól szóló 6/2011. (III. 21.) önkormányzati rendelet 3. § (4) bekezdése helyébe a következő rendelkezés lép:

„(4) Az anyakönyvvezetőt a hivatali munkaidőn kívüli közreműködésért – választása szerint – a köztisztviselők jogállásáról szóló törvényben meghatározott szabadidő vagy 

a) hivatali helyiségben történő házasságkötés esetén 

aa) munkanapon nettó 5.000 Ft/alkalom, 

ab) munkaszüneti napon nettó 7.500 Ft/alkalom,

b) hivatali helyiségen kívüli házasságkötés esetén 

ba) munkanapon nettó 7.500 Ft/alkalom,

bb) munkaszüneti napon nettó 10.000 Ft/alkalom,

összegű díjazás illeti meg.”
2. § Ez a rendelet a kihirdetését követő napon lép hatályba, majd az azt követő napon hatályát veszti. 

Sülysáp, 2017. február 23.

Horinka László
dr. Tóth Krisztina

polgármester
jegyző

